3.

Národný akčný plán Slovenskej republiky k Dekáde začleňovania rómskej populácie 2005 – 2015

1.1	Úvod 

Dekáda začleňovania rómskej populácie (ďalej len „Dekáda“) je spoločnou iniciatívou Bulharska, Chorvátska, Českej republiky, Maďarska, Macedónska, Rumunska, Srbska a Čiernej Hory a Slovenska v spolupráci so Svetovou bankou a Inštitútom otvorenej spoločnosti a bude prebiehať v rokoch 2005 – 2015. Jej účelom je rozšíriť a urýchliť sociálnu inklúziu Rómov vrátane pozdvihnutia ich ekonomického statusu:
•	stanovením limitovaného množstva kvantitatívnych zámerov pre zlepšenie súčasného stavu v prioritných oblastiach a vytvorením nevyhnutnej informačnej databázy na meranie pokroku v dosahovaní vytýčených zámerov;
•	rozvinutím a realizáciou národných akčných plánov na dosiahnutie stanovených zámerov; 
•	pravidelným skúmaním napĺňania zámerov a v prípade potreby modifikáciou akčných plánov počas Dekády.

Program Dekády sa zameriava na štyri prioritné oblasti: vzdelávanie, zamestnanosť, zdravie a bývanie a tri vzájomne súvisiace témy: chudoba, diskriminácia a rodová rovnosť. Každá zo zúčastnených krajín identifikovala vo svojich akčných plánoch zámery a ciele v štyroch prioritných oblastiach. 
Slovenský národný akčný plán vypracovali pracovné skupiny pre jednotlivé priority zložené zo zástupcov Úradu splnomocnenkyne vlády SR pre rómske komunity, Ministerstva školstva SR, Ministerstva výstavby a regionálneho rozvoja SR, Ministerstva práce, sociálnych vecí a rodiny SR, Ministerstva zdravotníctva SR, Štatistického úradu SR mimovládnych organizácií ako aj predstaviteľov Rómskeho fóra mladých. 

1.2 Vzdelávanie
 
Podmienkou vytvárania priestoru pre integráciu Rómov do spoločnosti významne podmieňuje zmena negatívnych postojov časti majoritného obyvateľstva, ktorú je možné dosiahnuť aj systematickou zmenou obsahu vzdelávania. Ľudský rozvoj s dôrazom na marginalizovanú rómsku komunitu sa v rezorte školstva realizuje v troch základných rovinách:
•	príprava učiteľa, asistenta učiteľa, vychovávateľa, atď. ako jedného z rozhodujúcich činiteľov realizácie zmien,
•	tvorba učebníc, metodických príručiek pre učiteľov, poskytnutia učebných pomôcok a ďalších materiálov potrebných na výchovno-vzdelávací proces a oboznámenie rodičov,
•	kurikulárna transformácia zabezpečujúca zmenu jednostrannej orientácie na materiálne vzdelanie, s cieľom transmisie čo najväčšie množstvo učebnej látky, smerom k vzdelaniu formálnemu, ktorého cieľom je celostný rozvoj osobnosti žiaka, pri akceptácii jeho individuálnych osobitostí a potrieb, s orientáciou na rozvíjanie základných kompetencií.
 
Koncepcia integrovaného vzdelávania rómskych detí a mládeže, schválená uznesením vlády SR č. 498 zo dňa 26. mája 2004 bola základom pre špecifikovanie zámerov a cieľov v priorite vzdelávanie. V koncepcii boli stanovené strategické ciele a koncepčné zámery, pričom pristúpenie k Dekáde môže skvalitniť a urýchliť ich napĺňanie práve svojím charakterom medzinárodného fóra na odovzdávanie skúseností z participujúcich krajín. 
Pri definovaní zámerov a cieľov slovenského akčného plánu v priorite vzdelávanie sa v súlade s odporúčaniami Dekády vzala do úvahy existujúca vzdelanostná úroveň rómskych komunít, možnosti implementácie integrujúcich programov vo vzdelávaní na národnej aj lokálnej úrovni. Úspešnosť implementácie koncepcie závisí navyše od paralelnej transformácie regionálneho školstva a od uplatnenia všeobecne záväzných právnych dokumentov k realizácii národnostného školstva v súčinnosti s implementáciou Dohovoru o právach dieťaťa do školského výchovno-vzdelávacieho systému. 
Komplementárnou aktivitou k Dekáde začleňovania rómskej populácie je zriadenie Rómskeho vzdelávacieho fondu (Roma Education Fund). Jeho hlavným zámerom je poskytovať finančnú pomoc participujúcim krajinám na implementáciu akčných plánov v priorite vzdelávanie. Zriaďovateľom fondu je Svetová banka. Na stretnutí donorov 2. - 3. decembra 2004 v Paríži bolo na založenie fondu vyzbieraných 42 390 000 USD , pričom na rok 2005 je alokovaných 7 480 000 USD. Časť aktivít slovenského Národného akčného plánu v priorite vzdelávanie bude kofinancovaná z prostriedkov fondu.

1.3 Zamestnanosť
 
V problematike zamestnanosti slovenský akčný plán nadväzuje na prijatú politiku zamestnanosti Ministerstva práce, sociálnych vecí a rodiny SR a je zároveň kompatibilný  s Programom sociálnej inklúzie i Stratégiou zamestnanosti Európskej únie. Zámerom Dekády je priblížiť sa týmto koncepciám. Konkrétne ciele v priorite zamestnanosť nadväzujú na programy, ktoré ministerstvo vypracovalo so zámerom  zvýšiť zamestnateľnosť znevýhodnených skupín ako aj zabezpečiť rovnaké zaobchádzanie so všetkými občanmi na trhu práce.
	Práva a povinnosti občanov v oblasti prístupu k zamestnaniu sú zákonom č. 5/2004 Z. z. o službách zamestnanosti a o zmene a doplnení niektorých zákonov upravené na občianskom, a nie na etnickom, náboženskom, resp. inom princípe, pričom dôraz je kladený na skupiny občanov, ktoré sú na trhu práce znevýhodnené. Rómske komunity boli a sú riešené v rámci niektorej zo skupín znevýhodnených uchádzačov o zamestnanie, ak spĺňajú charakteristiky týchto skupín. 
	Na zabezpečenie rovnakého prístupu k práci je podľa akčného plánu nevyhnutné vzdelávať zamestnancov štátnej správy v oblasti predchádzania všetkým formám diskriminácie. Na zvýšenie zamestnateľnosti znevýhodnených skupín je potrebné podporovať vstup alebo návrat do zamestnania, uľahčovať tento vstup programami vzdelávania a prípravy pre trh práce a podporovať udržiavanie pracovných návykov. 
	Na realizáciu cieľov akčného plánu v priorite zamestnanosť sa využijú už existujúce projekty vzdelávania (projekt „Dokončenie základnej školy“), projekty podpory dlhodobo nezamestnaných uchádzačov o zamestnanie (inštitút „zamestnania na skúšku“) a program podpory rozvoja komunitnej sociálnej práce v obciach.

1.4 Zdravie
 
Kľúčovým princípom Dekády v priorite zdravie je rozlišovanie medzi existenciou a praktickou dostupnosťou zdravotníckych zariadení a medzi garantovanou zdravotnou starostlivosťou a jej rovnakým poskytovaním všetkým pacientom. 
Priority pre rezort zdravotníctva v oblasti zdravia rómskej populácie žijúcej na území Slovenska vychádzali z dostupných poznatkov o zdraví a determinantoch zdravia rómskej populácie. Tieto údaje sú výsledkom niekoľkých štúdií, ktoré boli realizované na lokálnej úrovni a zameriavali sa na vybrané aspekty zdravia tejto minoritnej skupiny populácie. 
Na základe získaných výsledkov a ich porovnania s  výsledkami získanými od majoritnej populácie je nutné konštatovať, že úroveň zdravia a jednotlivých determinantov, faktorov zdravia (vrodená predispozícia; zdravotná starostlivosť - dostupnosť, využívanie, kvalita; prostredie- fyzické, sociálne, ekonomické; životný štýl- fajčenie) je u rómskej komunity v mnohých aspektoch horšia.   
	Všetky dostupné údaje boli získané len v štúdiách realizovaných na obmedzenom území a neumožňujú tak hodnotiť rómsku populáciu ako celok, ani porovnávať rozdiely v zdravotnom stave medzi jednotlivými skupinami spoločnosti. Napriek tomu sa na  základe výsledkov stanovili zámery a ciele vrátane analýzy zdravia a zdravotného uvedomenia rómskych komunít, zlepšenia prístupu Rómov k zdravotnej starostlivosti a zvýšenie ich informovanosti o poskytovanej zdravotnej starostlivosti (preventívne prehliadky, poistenie), zlepšenie reprodukčného zdravia Rómov a zvýšenia preočkovanosti rómskej populácie.
Vykonanie  týchto   krokov   a   získanie   informácií   o  zdravotnom   stave  a  miere vplyvu jednotlivých determinantov na zdravie je prvým krokom k úspešnosti všetkých ostatných intervencií, preto je komplexná štúdia prioritnou aktivitou. Druhú časť opatrení tvoria aktivity, ktoré boli navrhnuté na základe výsledkov čiastkových štúdií, realizovaných projektov zameraných na rómsku populáciu a marginalizované skupiny vo všeobecnosti. 

1.5 Bývanie
 
Ako vyplýva zo záverov pracovných stretnutí k priorite bývanie, majetkovo-právne vysporiadanie rómskych osídlení je kľúčovým krokom, ktorý by mal byť bezodkladne uskutočnený v záujme komplexného riešenia otázky bývania. Zároveň by sa kritická situácia v bývaní mala chápať v širšom kontexte sociálnej exklúzie a chudoby znevýhodnených skupín. 
Pri implementácii zámerov a cieľov slovenského akčného plánu v priorite bývanie sa bude vychádzať z Dlhodobej koncepcie bývania pre marginalizované skupiny obyvateľstva po jej schválení vo vláde. Koncepcia vypracovaná Ministerstvom výstavby a regionálneho rozvoja SR bude špecifikovať spôsoby zlepšovania sociokultúrnej úrovne rómskych osídlení vybudovaním základnej infraštruktúry, zlepšovanie úrovne bývania v rómskych osídleniach výstavbou nájomných bytov a v mestských aglomeráciách obnovou existujúceho bytového fondu. 
Koncepcia má dopĺňať komplexnú koncepciu štátnej bytovej politiky podpornými ekonomickými nástrojmi rozvoja bývania a jej účelom je prijať zásady a vytvoriť podmienky pre riešenie problematiky bývania marginalizovaných skupín obyvateľstva, ktoré si vzhľadom na svoju vzdelanostnú, kultúrnu a sociálnu úroveň nedokážu bežnými prístupmi a spôsobmi zabezpečiť vlastné bývanie. 
Koncepcia má riešiť lokalizáciu výstavby nových bytov, zabezpečenie technickej infraštruktúry, vlastníctvo a správu bytového fondu, technické zabezpečenie a realizáciu výstavby, zásady prideľovania bytov a ďalšie otázky. Koncepcia v navrhovanom znení zároveň rozlišuje výstavbu nájomných bytov bežného štandardu a nižšieho štandardu. Výstavba bytov nižšieho štandardu má byť určená obyvateľom rómskych osídlení a má sa pri nej vyžadovať aktívna účasť budúcich nájomníkov. 
Na zlepšenie sociokultúrnej úrovne a úrovne bývania v rómskych osídleniach a mestských getách sa plánuje vybudovanie bytov a technickej infraštruktúry spôsobom, ktorým sa uľahčí postupná integrácia Rómov. Súčasťou plánu je aj vysporiadanie majetkovoprávnych vzťahov.
Komplexné riešenie problematiky bývania rómskej populácie adresované v pripravovanej koncepcii bývania marginalizovaných skupín upresní implementáciu zámerov a cieľov vymedzených v Národnom akčnom pláne pre prioritu bývanie. 

Výsledky národných pracovných stretnutí so špecifikovanými zámermi, cieľmi, indikátormi, garantmi monitoringu, údajmi o dostupnosti dát, súvislostiach s prekrývajúcimi sa témami, termínmi realizácie a sumou vyčíslených prostriedkov sú uvedené v nasledujúcich tabuľkách.

2.1 Priorita vzdelávanie

Zámer

Cieľ

Indikátor

Zabezpečenie monitoringu

Údaje:
dostupnosť a potreby

Súvisí   s  témami

Termín

Vyčíslené finančné náklady*

1.

Zlepšiť vzdelávacie výsledky Rómov

- všetci rómski chlapci a dievčatá absolvujú ZŠ

- pomer zapísaných detí a detí, ktorí ukončili všetky ročníky ZŠ
- zníženie počtu  neprospievajúcich žiakov
- zlepšujúci sa prospech žiakov
- znižujúci sa počet vymeškaných neospravedlnených hodín

ÚIPŠ – štatistika,
členovia rómskeho fóra

Dostupné, potrebné vykonanie opatrení (v štatistických  administratívnych databázach)

chudoba

2014

2.

Zlepšiť zaškolenosť a pripravenosť rómskych detí

- všetci rómski chlapci a dievčatá absolvujú prípravu do ZŠ v predškolskom zariadení

- zvýšenie pomeru detí, ktorí ukončili predškolskú prípravu (zlepšenie úrovne pripravenosti rómskych detí na školu)

ÚIPŠ – štatistika,
členovia rómskeho fóra

Dostupné, potrebné vykonanie opatrení (v štatistických  administratívnych databázach

chudoba

2012

3.

Zvýšiť percento rómskych žiakov navštevujúcich stredné školy

- 15 % rómskych žiakov, ktorí ukončia základné vzdelanie navštevuje gymnázium
- 50 % rómskych žiakov, ktorí ukončia ZŠ

- zvýšený pomer rómskych žiakov prihlásených a prijatých na štúdium na gymnáziách, SOU, SOŠ.

ÚIPŠ – štatistika,
členovia rómskeho fóra

Dostupné, potrebné vykonanie opatrení (v štatistických administratívnych databázach

chudoba, 
rodová rovnosť

2015

4.

Znížiť percento rómskych detí navštevujúcich špeciálne základné školy a špeciálne výchovné zariadenia

- na 0 % rómskych žiakov nesprávne diagnostikovaných v ŠZŠ a ŠVZ
-  o 15 % znížiť počet rómskych detí zaradených v ŠZŠ a ŠVZ

- znížený pomer rómskych žiakov v špeciálnych základných školách a špeciálnych výchovných zariadeniach

ÚIPŠ – štatistika,
členovia rómskeho fóra

Dostupné, potrebné vykonanie opatrení (v štatistických  administratívnych databázach)

chudoba,
diskriminácia

2015

5.

Podporiť celoživotné  vzdelávanie Rómov s neukončeným vzdelaním z aspektu uplatnenia sa na trhu práce (vrátane kariérneho poradenstva)

- zníženie pomeru Rómov s neukončením vzdelaním o 50 %
- vytvoriť systém ponuky (legislatívne a vzdelávacie podmienky)  pre ukončenie stupňa vzdelania

- pomer počtu Rómov s neukončeným vzdelaním a ktorí začali vzdelávanie

ÚIPŠ – štatistika,
členovia rómskeho fóra

Dostupné, potrebné vykonanie opatrení (v štatistických  administratívnych databázach)

chudoba,
diskriminácia, 
rodová rovnosť

2014

 Použité skratky v texte:
ÚIPŠ – Ústav informácií a prognóz školstva
VÚDPaP – Výskumný ústav detskej psychológie a patopsychológie 
ŠZŠ – špeciálne základné školy  		
ŠVZ – špeciálne výchovné zariadenia

*Vyčíslené finančné náklady: Kvantifikácia finančných nákladov vychádza z priorít Koncepcie integrovaného vzdelávanie rómskych detí a mládeže, vrátane rozvoja stredoškolského a vysokoškolského vzdelávania (uznesenie vlády SR č. 498 z 26. 5. 2004) a predstavuje 230 299 079,- Sk. Časť nákladov bude financovaná zo schváleného štátneho rozpočtu na rok 2005, pričom alokovanie prostriedkov rezortu bude upresnené na začiatku roka 2005. Možnosť kofinancovania predstavuje novozriadený Rómsky vzdelávací fond v Paríži.

2.2 Priorita zamestnanosť

Zámer

Nástroj

Cieľ

Indikátor

Zabezpečenie monitoringu

Údaje:
dostupnosť a potreby

Súvisí   s  témami

Termín

Financie na rok 2005
v  Sk

1. | rovnaké zaobchádzanie so všetkými občanmi bez ohľadu na etnický pôvod | | Vzdelávanie zamestnancov štátnej správy na úseku práce a sociálnych vecí a rodiny v oblasti predchádzania všetkým formám diskriminácie | počet zamestnancov, ktorí absolvovali vzdelávanie | MPSVR – odbor rovnosti príležitosti a antidiskriminácie, Centrum vzdelávania MPSVR SR, Centrum poradensko– psychologických  služieb | MPSVR - odbor rovnosti príležitosti a antidiskriminácie | rodová rovnosť a diskrimi-nácia | 2005 | 130 000

2.

zvýšenie zamestnateľnosti  znevýhodnených  skupín uchádzačov o zamestnanie na trhu práce prostredníctvom:

Ústredie práce, sociálnych vecí a rodiny

Ústredie práce, sociálnych vecí a rodiny

chudoba,
rodová rovnosť a diskrimi-nácia

2005

- NP I - Podpora zamestnávania nezamestnaných s dôrazom na znevýhodnené skupiny na trhu práce

Zvyšovanie zamestnanosti a predchádzanie dlhodobej nezamestnanosti prostredníctvom podpory vstupu alebo návratu do zamestnania evidovaných uchádzačov o zamestnanie s dôrazom na znevýhodnené skupiny na trhu práce

- počet pracovných miest vytvorených pre znevýhodnené skupiny uchádzačov,
-  počet osôb, ktoré začali podnikať

202 751 952

- NP II - Podpora zamestnávania občanov so zdravotným postihnutím

Zvyšovanie zamestnanosti občanov so zdravotným postihnutím prostredníctvom integrácie občanov so zdravotným postihnutím na trh práce

- počet zdravotne postihnutých osôb umiestnených na pracovné miesta v chránených dielňach, 
- počet pracovných asistentov pre osoby so zdravotným postihnutím,
- počet osôb so zdravotným postihnutím, ktoré začali samostatne podnikať, 
- počet osôb so zdravotným postihnutím, pre ktoré boli udržané pracovné miesta formou podpory

67 623 394

- NP III - Vzdelávanie a príprava nezamestnaných pre trh práce

uľahčenie vstupu a návratu uchádzačov o zamestnanie na trh práce prostredníctvom programov vzdelávania a prípravy pre trh práce zodpovedajúcich požiadavkám pracovných miest a individuálnym potrebám uchádzačov o zamestnanie

- počet nezamestnaných osôb zúčastnených na kurzoch odborného vzdelávania a prípravy,
- počet uchádzačov a záujemcov o zamestnanie zúčastnených na kurzoch informačných a komunikačných technológií,
- počet uchádzačov a záujemcov o zamestnanie zúčastnených na kurzoch prípravy pre samozamestnanie

39 395 235

- NP V - Aktivácia nezamestnaných a nezamestnaných s nízkou motiváciou odkázaných na dávku v hmotnej núdzi

podpora udržiavania pracovných návykov uchádzačov o zamestnanie ako prostriedku zvyšovania zamestnateľnosti najmä znevýhodnených uchádzačov o zamestnanie a osôb odkázaných na dávku v hmotnej núdzi

- počet osôb, ktoré sa zúčastnili na aktivačných programoch organizovaných verejnými službami zamestnanosti,
- počet poskytnutých príspevkov

390 664 064

- NP VII - Zvýšenie rozsahu a kvality služieb zamestnanosti prostredníctvom informačných a poradenských a odborných poradenských nástrojov a služieb

posilniť úlohu preventívnych opatrení s cieľom zamedziť vzniku nezamestnanosti a dlhodobej nezamestnanosti

- počet osôb, ktorým bolo poskytnuté preventívne poradenstvo 
- počet osôb, ktorým boli poskytnuté odborné poradenské služby,
- počet osôb, ktorým boli poskytnuté informačné a poradenské  služby,
- počet osôb, s ktorými boli vypracované individuálne akčné  plány

30 608 200

| | -  realizácia projektov s cieľom overovať nové nástroje aktívnych opatrení  na trhu práce  podporujúce integráciu znevýhodnených skupín uchádzačov o zamestnanie na trh práce: | | | | | | |

a)  projekt vzdelávania a prípravy pre trh práce uchádzačov o zamestnanie s neukončeným základným vzdelaním „Dokončenie základnej školy“

umožniť uchádzačom o zamestnanie prístup k získaniu základného vzdelania a  získaniu základných zručností (čítanie, písanie, počítanie) a sociálnych zručností, k vzdelávaniu a príprave pre trh práce,  a prístup k stredoškolskému vzdelávaniu

- počet a percento účastníkov, ktorí obdržali vysvedčenie,
- počet a percento uplatnenia absolventov projektu na trhu práce do 6 mesiacov po ukončení vzdelávania alebo zaradenia do ďalšieho vzdelávania   v porovnaní s výskumnou vzorkou

87 000 000

b) projekt podpory dlhodobo nezamestnaných uchádzačov o zamestnanie – získanie odborných zručností formou zamestnaneckej praxe „Program zamestnaneckej praxe“

zníženie dlhodobej nezamestnanosti a  zvýšenie motivácie zamestnávateľov k zamestnávaniu dlhodobo nezamestnaných vrátane identifikácie bariér na strane dopytu po práci pri zamestnávaní dlhodobo nezamestnaných uchádzačov o zamestnanie

- počet dlhodobo nezamestnaných uchádzačov  o zamestnanie, ktorí sa zúčastnili projektu,
- počet dlhodobo nezamestnaných uchádzačov o zamestnanie umiestnených na pracovné miesta

4 000 000

| | c)  program podpory rozvoja komunitnej sociálnej práce v obciach | pomáhať riešiť problémy jednotlivcov a skupín žijúcich v komunitách ohrozených sociálnou exklúziou prostredníctvom komunitnej sociálnej práce a ovplyvňovať ich sociálnu situáciu tak, aby boli schopní integrovať sa do spoločnosti a zároveň rozšíriť ich možnosti využívať nástroje aktívnych opatrení na trhu práce | - počet obcí, v ktorých sa zaviedol program podpory rozvoja komunitnej sociálnej práce | | | | | 140 000 000

d) realizácia projektov pre uchádzačov o zamestnanie rómskej národnostnej menšiny zameraných na vzdelávanie a ich integráciu na trh prace s dôrazom na ich zotrvanie na trhu prace po ukončení financovania projektu    v rámci programov pre rómske komunity

vytvorenie nových pracovných miest;  zvýšenie motivácie,  stimulácie a vzdelanostnej úrovne rómskej populácie;    rozvoj  a osvojenie si potreby participácie na riešení svojich sociálnych udalostí;  šírenie osvety v oblasti hygieny, vzdelávania, školstva, zamestnanosti;
 naučenie klientov rómskej národnostnej menšiny základným sociálnym a komunikačným zručnostiam; rozvoj pracovných inkubátorov a podpora samozamestnávania

- počet vytvorených pracovných miest
- počet pracovných miest 1 mesiac po skončení financovania projektu
- počet pracovných miest 3 mesiace po skončení financovania projektu
 - počet pracovných miest 6 mesiacov po skončení financovania projektu
- počet rekvalifikovaných osôb
- počet osôb pokračujúcich vo zvyšovaní kvalifikácie
- počet pracovných miest v pracovných inkubátoroch
- počet pracovných miest v rámci samozamestnania

20 000 000

 Použité skratky v texte:
MPSVaR – Ministerstvo práce, sociálnych vecí a rodiny
CV MPSVaR – Centrum vzdelávania Ministerstva práce, sociálnych vecí a rodiny
VP-PS - Centrum poradensko– psychologických  služieb
ÚPSVaR – Ústredie práce, sociálnych vecí a rodiny
NP– Národný projekt

Vyčlenené finančné prostriedky: Celkové finančné náklady predstavujú sumu 982 172 845 Sk,-. Cieľ prvého zámeru bude financovaný zo zdrojov schválených v štátnom rozpočte pre rok 2005. Prvých päť cieľov druhého zámeru je realizovaných prostredníctvom národných projektov, financované budú zo schváleného rozpočtu na rok 2005 a spolufinancované z prostriedkov Európskeho sociálneho fondu. Ďalšie štyri ciele druhého zámeru sú realizované prostredníctvom pilotných projektov na overovanie nových aktívnych nástrojov trhu práce a budú financované zo schváleného štátneho rozpočtu v položke Aktívnej politiky trhu práce na rok 2005.

2.3 Priorita zdravie

Zámer

Cieľ

Nástroj

Indikátor

Zabezpečenie
monitoringu

Údaje:
Dostupnosť a potreby

Súvisí s 
témami

Termín

Financie
na rok 2005 v SK

1.

Analýza zdravia a zdravotného uvedomenia rómskej 
komunity v SR

Vytvoriť verifikovanú databázu údajov o zdraví  a  nerovnostiach v  zdraví medzi rómskou komunitou a majoritnou spoločnosťou a  medzi jednotlivými rómskymi komunitami navzájom ako  základ efektívnych zdravotníckych  
intervencií.

Epidemiologická štúdia.

na úrovni výstupu:
- počet Rómov vo vzorke

na úrovni výsledku: 
-indikátory zdravia
-výskytu choroby
-výsledku  choroby

Zber a  spracovanie 
údajov:
zdravotní asistenti, neskôr 
terénne sestry, ÚVZ,
lekári primárneho 
kontaktu, ÚZIŠ. 

Monitoring plnenia:
MZ SR

Nedostupné  v
požadovanej kvalite a  rozsahu. (množstvo indikátorov a geografický rozsah)

Diskriminácia, chudobarodová  rovnosť.

do  2010

1 500 000

2.

Zvýšenie efektívneho  využitia existujúcej siete zdravotnej starostlivosti rómskou minoritou

Zlepšiť prístup Rómov k zdravotnej starostlivosti a zvýšiť informovanosť Rómov  o  poskytovanej zdravotnej 
starostlivosti.

Informačná kampaň, zavedenie systému
dočasných zdravotných asistentov.

na úrovni výstupu:
-počet osvetových prednášok, alebo počet rozdaných letákov, alebo počet oslovených rodín, prípadne počet realizovaných kampaní
na úrovni dosahu: 
- nárast počtu preventívnych  a skríningových  vyšetrení
-  zmena pomeru návštevnosti LSPP v  prospech návštev ambulancií lekárov primárneho kontaktu podľa špecializácie

štatistiky, PAS, zdravotní asistenti, LSPP, ÚZIŚ, poisťovne, komunitné centrá

Nedostupné v
požadovanej kvalite a rozsahu.

Diskriminácia, rodová rovnosť.

do 2015

1 500 000  na kampaň

32 508 000 na zdravotných asistentov

3.

Zlepšenie sexuálneho 
zdravia Rómov

Zlepšiť informovanosť a aplikáciu princípov plánovaného rodičovstva, opatrení na predchádzanie pohlavne prenosným  ochoreniam.

Informačná kampaň zameraná na zvýšenie informovanosti  o
jednotlivých aspektoch sexuálneho zdravia, dočasní zdravotní asistenti.

- zvýšenie priemerného veku matiek prvorodičiek 
- zvýšenie priemerného veku Rómov začínajúcich so sexuálnym životom
- % nárast počtu gynekologických vyšetrení
- % pokles predčasných pôrodov.

zdravotní asistenti, gynekologické ambulancie, ÚZIŠ, poisťovne,
členovia Rómskeho fóra mladých

Komplexné údaje nie sú dostupné, sú iba čiastkové údaje z
analyzovaných oblastí.

Diskriminácia, rodová rovnosť.

do 2015

1 200 000

4.

Zlepšenie preočkovanosti v rómskej populácii

Dosiahnuť priemer preočkovanosti u  rómskej populácie blížiaci sa priemeru majoritnej populácie.

Informačná kampaň, zavedenie systému kontinuálneho monitorovania preočkovanosti u  rómskej populácie.

- pomer preočkovanosti u majoritnej populácie k  preočkovanosti rómskej populácie.

ÚVZ, RÚVZ, zdravotné
poisťovne, ÚZIŠ, PAS , členovia Rómskeho fóra mladých

Údaje v štatistikách zdravotných poisťovní a možnosť kontroly zo strany RÚVZ

chudobadiskriminácia.

2015

1 500 000

Použité skratky: 
PAS –	Primárna ambulantná starostlivosť 
ÚVZ – 	Úrad verejného zdravotníctva
LSPP –	Lekárska služba prvej pomoci
ÚZIŠ –	Ústav zdravotníckych informácií a štatistiky
RÚVZ –	Regionálny úrad verejného zdravotníctva

Vyčíslené finančné náklady: Celkové finančné náklady v priorite zdravie boli vyčíslené na 38 208 000,- Sk, z toho 32 508 000,- Sk tvoria prostriedky z fondu Phare získané na zdravotníckych asistentov na roky 2005 a 2006. Ostatné náklady sú vyčíslené a môžu byť nárokované pri príprave štátneho rozpočtu na rok 2006.
  2.4 Priorita bývanie

Zámer

Cieľ

Indikátor

Zabezpečenie monitoringu

Údaje:
dostupnosť a potreby

Súvisí   s  témami

Termín

Financie na rok 2005
v  Sk

1.

Zlepšenie sociálno-kultúrnej úrovne rómskych osád

vybudovanie technickej vybavenosti

počet rómskych osád s vybudovanou dopravnou infraštruktúrou, rozvodom elektrickej energie, rozvodom vody a kanalizácie, rozvodom plynu a telekomunikačnej siete
počet rómskych osád s technickou vybavenosťou a bez technickej vybavenosti

Ročný výkaz o obytných zoskupeniach na nízkom sociokultúrnom stupni

dostupné

chudoba

2015

30 000 000

2. | Zlepšenie úrovne bývania v rómskych osadách | výstavba bytov v rómskych osadách | počet novopostavených bytov | Ročný výkaz o obytných zoskupeniach na nízkom sociokultúrnom stupni | dostupné | chudoba | 2015 | 200 000 000

3.

Postupná integrácia Rómov z rómskych osád

výstavba bytov pre Rómov

počet novopostavených bytov pre obyvateľov rómskych osád vybudovaných mimo rómskych osád
prírastok a úbytok týchto bytov

Ročný výkaz o obytných zoskupeniach na nízkom sociokultúrnom stupni

dostupné

chudoba

2015

30 000 000

4.

Zlepšenie úrovne bývania Rómov v mestských aglomeráciách

obnova existujúcich bytov

počet obnovených bytov
prírastok a úbytok týchto bytov

Ročný výkaz o obytných zoskupeniach na nízkom sociokultúrnom stupni

nedostupné

chudoba

2015

0

5. | Vytváranie podmienok pre zlepšenie úrovne bývania v rómskych osadách | majetkovo-správne vysporiadanie pozemkov | počet rómskych osád, z toho vysporiadané a nevysporiadané | Ročný výkaz o obytných zoskupeniach na nízkom sociokultúrnom stupni | dostupné | chudoba | 2015 | 0

Vyčlenené finančné prostriedky: Celkové finančné náklady vyčlenené zo schváleného štátneho rozpočtu na rok 2005 predstavujú 200 000 000,- Sk. Prvý a tretí zámer budú financované z prostriedkov alokovaných v druhom zámere.